ചര്ച്ച പരാജയം മരയ്ക്കാര് തിയറ്റര് റിലീസിനില്ല കൊച്ചി മോഹന്ലാല് നായകനായ മരക്കാര് അറബിക്കടലിന്റെ സിംഹം സിനിമ തിയറ്റര് റിലീസുണ്ടാവില്ലെന്ന് സൂചന. ആന്റണി പെരുമ്ബാവൂരും ഫിയോക്കുമായി ഫിലിം ചേംബര് ശനിയാഴ്ച വൈകിട്ട് നടത്തിയ ചര്ച്ച പരാജയപ്പെട്ട സാഹചര്യത്തിലാണ് ചിത്രം ഒടിടിയില് റിലീസ് ചെയ്യാനാരുങ്ങുന്നത്. വ്യവസ്ഥകള് അംഗീകരിക്കാന് തിയറ്റര് ഉടമകളും ആന്റണി പെരുമ്ബാവൂരും തയ്യാറാകാതെ വന്നതോടെയാണ് ചര്ച്ച പരാജയപ്പെട്ടത്. ഒടിടിയില്നിന്ന് സിനിമയ്ക്ക് വലിയ ഓഫറുണ്ടാകാമെങ്കിലും അത്രയും തുക തിയറ്ററുകാര്ക്ക് നല്കാനാകില്ലെന്ന് ഫിയോക് നിലപാെടടുത്തു. പത്ത് കോടി രൂപ അഡ്വാന്സ് നല്കാമെങ്കിലും സിനിമയ്ക്ക് മിനിമം ഗാരന്റി തുക നല്കാന് കഴിയില്ലെന്നും മരക്കാര് തിയറ്ററില് വരണമെന്നാണ് ആഗ്രഹമെന്നും എക്സിക്യൂട്ടീവ് യോഗത്തിനുശേഷം ഫിയോക് അറിയിച്ചു.